

I. évf. 2. szám **Évközi 24. vasárnap** 2020. szeptember 13.

**Járványügyi intézkedések a Váci Egyházmegyében**

2020. szeptember 8.

A Magyar Katolikus Püspöki Konferencia 2020. szeptember 04-i intézkedéseivel összhangban, a COVID-19 járványra való tekintettel Váci Egyházmegye területére a további rendelkezéseket hozom:

- A veszélyeztetett idősebb, azaz 60 év felettiek és a krónikus betegek számára erősen ajánlott a hétköznapi mise látogatása, mely kizárólag számukra ezen időszak alatt a vasárnapi misét kiváltja. A vasárnapi misébe ők online tudnak bekapcsolódni. Egyúttal erre az esetre megadom a felmentést a vasárnapi mise kötelezettsége alól a 60 év fölöttiek számára, ha hétköznap részt vesznek szentmisén.

- Mindenki lehetőleg a saját plébániáján menjen misére, amivel csökkenthető a települések közötti keresztbe fertőzés rizikója.

- A miséken minden 7 év feletti hívő viseljen maszkot! (Nem csak javasolt.)

- A templomok ajtaja lehetőség szerint legyen a mise alatt nyitva és kitámasztva. Így nem kell a kilincset mindenkinek megfognia, és a templom is szellőzik.

- A ministráns szolgálat fontos és szép hivatás, viszont ez időszak alatt javasolt csökkenteni a számukat úgy, hogy egymástól a legalább 1-1,5 méteres távolság tartható legyen, hiszen főleg a kicsik nem is tudnának maszkot hordani.

- Ahol a templomon kívül a mise ki van hangosítva, ott javasolt a vasárnapi misén különösen a kisgyerekes családoknak a kicsikkel kívül tartózkodni, így is csökkentve a fertőzés kockázatát. A misét kintről hallgatva a miselátogatás ebben a formában most elfogadott. Az áldoztatás számukra a templom ajtóban külön megoldható.

- Az áldoztatók közvetlen az áldoztatás előtt fertőtlenítsék a kezüket, és áldoztatás közben hordjanak maszkot.

- A sekrestyés, illetve aki előkészíti az ostyákat a szentmisére, szintén fertőtlenítse a kezét.

Marton Zsolt

váci püspök

**Imádkozzunk püspökeinkért**

Koronavírus-fertőzés miatt kórházban kezelik Kovács Gergely gyulafehérvári római katolikus érseket, akinek az elmúlt napokban megfázási tünetei voltak, majd koronavírus-tesztje pozitív lett – közölte 2020.09.09-én szerdán a Gyulafehérvári Római Katolikus Érseki Hivatal.

Tomáš Holub pilzeni katolikus püspök elkapta az új koronavírust – a fertőzést 2020.09.12-én szombaton erősítették meg a cseh közegészségügyi szakemberek. Holub püspök és munkatársai csütörtök reggel óta önkéntes karanténban voltak. A püspököt egy hétfői munkamegbeszélésen fertőződött meg.

**#Ébresztő! Online Nagymaros októberben**

2020. október 3-án újra virtuális közösségbe, online Nagymarosra hívunk: idén ősszel – a koronavírus-járvány adta keretek között – ismét nem a plébániakertben, személyesen, hanem otthonaitokból, az online térben kapcsolódhattok be a találkozó programjaiba.

A találkozó programja:

9.00 Napindító, 10.00 Főelőadás – Hugyecz János atya, 10.45 Szentségimádás, 11.30 Fakultációk: Keresők – Kerényi Lajos atya Kérdezz-felelek – Hugyecz János, Farkas László és Brückner Ákos atya A szentlelkes életről – Törőcsik Júlia szociális testvérrel 13.00 Szentmise – Marton Zsolt váci megyéspüspök

**HIRDETÉSEK**

Bercelen az 3. csoport takarít.

2020.09.14. H 19:00 Szentmise a Becskei Templomban

2020.09.16. Sz 19:00 Szentmise a Szécsénkei Templomban

2020.09.17. Cs 09:15 Szécsénke község az EWTN délelőtt műsorán

19:00 Szentmise a Nógrádkövesdi Templomban

2020.09.18. P 19:00 Szentmise a Berceli Templomban

2020.09.19. Sz 09:00 Karitász Önkéntesek találkozója a Szent Miklós Közösségi Házban

15:30 Szentmise a Vanyarci Templomban

17:00 Szentmise a Berceli Templomban

**2020.09.20. V 08:30 Szentmise a Berceli Templomban Bérmálkozók reddíció**

**10:30 Veni Sancte Szentmise a Galgagutai Templomban**

**iskolatáska megáldás**

**10:30 Igeliturgia a Becskei Templomban**

**12:00 Szentmise a Szécsénkei Templomban**

**12:00 Igeliturgia a Nógrádkövesdi Templomban**

**17:00 Ipolybalogi Szent Korona Kórus koncertje a Berceli Templomban**

**2020.09.27. V 08:30 Bérmálkozók skrutínium szertartása a Berceli Templomban**

**2020.10.04 V 08:30 Búcsúi Szentmise a Nógrádkövesdi templomban**

**főcelebráns: Dóbiás Zalán a szécsényi esperesi kerület esperese**

**2020.10.04. V 12:00 Bérmálkozási Szentmise a Berceli Templomban**

**főcelebráns: Dr. Varga Lajos segédpüspök**

Római Katolikus Plébánia 2693 Becske Ady Endre utca 4.

tel: 0630/455-3287 web: <http://becske.vaciegyhazmegye.hu>, e-mail: [becske@vacem.hu](mailto:bercel@vacem.hu)

Bankszámlaszám: 10700323-68589817-51100005